VS001557
Datum: 1999-02-19T01:00:00.000+01:00
datum_sodbe_i_stopnje: 2003-09-03T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 2.150.000,00 SIT
opombe: II Ips 495/2005. Revizija tožene stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 25 do 30 let

Kuhar.

## Škodni dogodek

Poškodovan pri padcu na poledeneli dovozni poti.

## Poškodba

Spiralni prelom golenice nad gležnjem z delno dislokacijo in prelom mečnice v zgornji tretjini.

## Telesne bolečine

600.000,00 SIT Stalne bolečine hude intenzitete je trpel skupaj do tri dni, srednje hude stalne fizične bolečine do šest dni in lahke stalne fizične bolečine do deset dni. Nato so stalne bolečine prešle preko pojemajočega tipa bolečin v občasne. Pogostost in intenzivnost občasnih fizičnih bolečin je bila v začetku velika, a je imela tendenco upadanja. Občasne bolečine so še vedno prisotne pri težjih obremenitvah leve noge in ob spremembi vremena. Intenziteta teh bolečin je pretežno blaga, lahko se pa stopnjujejo do lahkih ter izjemoma do srednje hudih bolečin.

#### Hospitalizacija

Oškodovanec je bil 3 dni hospitaliziran.

#### Ambulantno zdravljenje

8-krat je bil na pregledih pri specialistih.

#### Rehabilitacija

Opravljal je fizioterapijo okončine v domači oskrbi.

#### Nevšečnosti med zdravljenjem

42 dni je nosil mavčevo imobilizacijo, 4 mesece je uporabljal bergle, večkrat je bil izpostavljen ionizirajočemu sevanju, jemal zdravila proti bolečinam.

## Strah

200.000,00 SIT Ob sami nezgodi je prestal kratkotrajen in zmeren strah zaradi doživljanja. V času zdravljenja je prestajal srednje intenziven strah za izid zdravljenja. Sekundarni strah je bil prisoten do 6 mesecev, nakar je postopoma izzvenel, saj se je oškodovanec moral sprijazniti z dejstvom, da bodo določene posledice trajne.

## Zmanjšanje življenjske aktivnosti

1.350.000,00 SIT Sposobnost za splošne življenjske aktivnosti je pri oškodovancu v povprečju zmanjšana za 10%. Pri aktivnostih ali delih, kjer je leva okončina izrazito obremenjena, je njegova sposobnost za splošne življenjske aktivnosti zmanjšana do 15%. Kljub temu ni opravila, ki ga ne bi mogel opravljati. To stanje je dokončno in izboljšanja ni pričakovati. Oškodovanec lahko pričakuje le hitrejše slabšanje funkcionalnosti levega skočnega sklepa zaradi post travmatskih degenerativnih sprememb. Ostale so mu trajne posledice in sicer omejena gibljivost levega gležnja lažje stopnje v primerjavi z desnim ter funkcionalne posledice preloma leve noge, ki se kažejo kot občasne fizične bolečine. Bolečina ga omejuje pri športnih aktivnostih, posebej pri igranju nogometa. Igranje nogometa, s čemer se je pred poškodbo aktivno ukvarjal, je moral zaradi bolečin opustiti. Prav tako ne more aktivno sodelovati pri nobenem drugem športu ali rekreaciji.

---

ZOR člen 200, 203